Abram Bezuijen

Abram Bezuijen (født 1966 i Ouddorp i Nederland) er en nederlandsk konsertorganist, kantor, komponist og orgelkonsulent. Han kom til Norge i 1992 som organist i Høyanger.

 Utdanning og arbeid 
Etter musikkutdannelse fra Rotterdams Conservatorium i Nederland, hvor han studerte både piano og orgel og tok en bachelorgrad (med pedagogikk) tok han i 1991 solistdiplom (mastergrad) i orgelspill. Han studerte orgel hos sin far Siemon Bezuijen, og senere hos Arie J. Keijzer. Etter endt utdanning studerte han hos professor Harald Vogel i Tyskland.

Abram Bezuijen var organist/kantor i flere kirker i Nederland: Ouddorp (1976–1985) Stad aan ’t Haringvliet (1984–1992) Dirksland (1990–1992). Han kom til Norge i 1992 som organist i  i Høyanger (1992–1997). Fra 1997 har han vært i Haug kirke i Hokksund, hvor han er organist på Ahrend-orgelet (22 stemmer)

Bezuijen har gitt orgelkonserter i Øst- og Vest-Europa, i Russland og USA og spiller regelmessig med orkestre som Minsk Chamber Orchestra. Repertoaret hans spenner fra tidlig barokk til samtidsmusikk. 

 Priser 
Abram Bezuijen har fått følgende priser: 
 2002 – Lions kulturpris
 2006 – Øvre Eiker kommunes kulturpris
 2010 – Ildsjelprisen
 2011 – Rotary – Paul Harris pris

 Innspillinger 

Det er gitt ut 5 cd-plater med Abram Bezuijen. I tillegg er det gjort flere radioopptak for både nederlandsk radio og NRK.

Har har spilt inn alle Bachs orgelverker på Ahrend-orgelet i Haug kirke.

I 1997 spilte han inn en CD med Johann Sebastian Bachs Goldbergvariasjoner på Arp Schnitger-orgelet i Weener i Tyskland. Den fikk svært gode kritikker verden over.

 Kilder 
Om Abram Bezuijen hos orgelkonsulent.no
Om Abram Bezuijen hos kirken.no

Kategori:Nederlandske organister
Kategori:Nederlandske komponister
Kategori:Fødsler i 1966
Kategori:Personer fra Goeree-Overflakkee